নলিন সরকার স্ট্রিট - উত্তর কলকাতার অন্যতম প্রাচীন বারোয়ারি পুজো নলিন সরকার স্ট্রিটের পুজো। স্বাধীনতার আগে থেকে এই পুজো হচ্ছে। প্রতিবারের মতো এবারও পুজো সাবেকি। এই পুজোর অন্যতম উদ্যোক্তা মেয়র পারিষদ স্বাস্থ্য অতীন ঘোষ। যাদবপুর নবযাত্রী - যাদবপুর নবযাত্রী ক্লাবের পুজোর থিম এবার ভূত ও ভৌতিকতা। মণ্ডপ সজ্জায় ভৌতিক পরিবেশ তৈরি করা হয়েছে। প্রতিমা বুভুক্ষু কালী। অর্থাত্‍ শ্মশানে শবসাধনা করেন যাঁরা তাঁরা যে কালীর পুজো করেন। কসবা জাগ্রত সংঘ - কসবা জাগ্রত সংঘের পুজোর থিম পুজোরই উপকরণ। পুজো করতে যা যা লাগে, সেগুলিই এবার মণ্ডপ সজ্জার উপকরণ। উদ্যোক্তাদের দাবি, জাঁকজমকে ক্রমশ হারিয়ে যাচ্ছে পুজোর উপাচারগুলিই। তাই পঞ্চাশতম বর্ষে পুজোকে ফিরিয়ে আনতে পুজোই পুজোর থিম।